Tørv i lange baner blev i dag gravet op af tørveskæret ved Lille Vildmose Centret. Familien Byrialsen var nogle af dem, der i var ude for at se, hvordan man i gamle dage skaffede brændsel ved at grave tørv op, som efterfølgene skal vendes og tørres. - Jeg var ude og vende tørv hele tiden som barn. 10.000 om dagen skulle man gerne vende, fortæller Krista Byrialsen, som har taget børn og børnebørnene med ud og grave tørv. Tørv graves altid op om foråret, så det kan ligge og tørre sommeren igennem. - Mine børnebørn har fået at vide, at jeg som barn var med til at vende tørv. Vi havde en mose nedenfor mit hjem, og det var tørv, vi fyrede med. Det er jo lidt uforståeligt for børn, for i dag er der jo bare varme i et hjem, og de ved næsten ikke hvor det kommer fra, smiler Krista Byrialsen.

Opsummering:
Lille Vildmose Centret vil gøre det til en tradition at grave tørv op i foråret.